Näidati kord Uus-Ginea kristlasi kelle oli pikk pulk ninakõhrest läbi torgatud. Küsisin nii abikaasalt kui endalt et mis mind nende vendadega seoks? Vast oleks teatud terminoloogilisi kattuvusi aga see oleks ka kõik ja needki mattuks keelebarjääri ja erinevate tõlgenduste alla. Nii on  usk täna reeglina praktilisel tasandil enamike inimeste jaoks olemasoleva kultuuri üks subkultuur. Ei saa õppida Piiblipõhist luksepa- või tisleritööd. Ehk küll on olemas kristlike raudteelaste ühing. Sa saad olla kristlasest raudteelane selles mõttes et su kristlus on sulle olulisem kui raudteelus aga midagi kristlusespetsiifilist raudteeluses ometi ei ole. Sarnaselt on lood ka nn. "kristlike ärimeestega". Kui nad nagu moslemidki 2, 5% kasumist ära annaks siis oleksid nad vast "väga" kristlised. Üldiselt  olen ma nende suhtes aga pisut skeptilisem kui kristlike raudteelaste suhtes.